# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **COMUNA DĂENI,** jud. Tulcea,înregistrată la APM Tulcea cu nr. 13125/23.10.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.02.2018, că proiectul „ **MODERNIZARE DRUM ACCES STAȚIE TRATARE APĂ ÎN COMUNA DĂENI, JUDEȚUL TULCEA”,** propus a se realiza în extravilanul comunei Dăeni, Jud. Tulcea**, nu necesită parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune parțial cu ariile protejate **ROSPA0040 Dunărea Veche – Barațul Măcin** și **ROSCI 0012 Brațul Măcin.**

- amplasamentul se află în extravilanul localitatii Dăeni, judeţul Tulcea, teren cu folosință actuală –teren agricol. Pe amplasament nu au fost identificate specii de păsari sau alte specii de faună și habitate ale speciilor pentru care au fost declarate ariile protejate **ROSPA0040 Dunărea Veche – Barațul Măcin** și **ROSCI 0012 Brațul Măcin** și care ar putea fi afectate de implementarea proiectului .

- Beneficiarul a obținut **Avizul favorabil** de la Agenția Națională pentru Arii Naturale Protejate cu nr. 40/01. 02. 2018.

**Localizarea proiectului :**

- amplasamentul se află în extravilanul localitații Dăeni, jud. Tulcea.

**Caracteristicile proiectului :**

Proiectul prevede lucrări de reabilitare a drumului de acces către stația de tratare a apei amplasată în extravilanul localității Dăeni, jud. Tulcea.

* Proiectul se va implementa pe o lungime totală de 670 m
* Dimensionarea sistemului rutier s-a elaborat conform Normativului PD177/2001 având în vedere structura drumului, panta terenului și lațimea drumului .
* Lățimea drumului va fi de 5 m și va avea doua benzi de circulație, fiecare bandă având o lățime de 2,5m și o panta de 2,5%.
* De o parte și de alta a părții carosalile se vor amenaja acostamente cu o lățime de 50cm și cu pante de 4% formate din 12 cm piatră spartă amestec optimal sort 0-63mm și 5 cm strat de nisip anticapilar și șanțuri de pământ triunghiulare de 1,00 m .
* Structura sistemului rutier va fi următoarea:
* Îmbrăcăminte din beton de ciment rutier BcR4,0, executată dintr-un singur strat cu grosimea de 20 cm;
* Hartie kraft;
* Strat de egalizare din nisip de 2 cm grosime;
* Completare fundație existentă cu 25 cm grosime piatră spartă (amestec agregat sort 0-63 mm);
* Pietruire existentă.

 Alimentarea cu apă: apa va fi asigurată de către antreprenor;

 Evacuarea apelor uzate menajere: nu este cazul

 Energie electrică: energia electrică va fi asigurată de un generator electric portabil;

 Energie termica: nu este cazul

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfasurare a lucrarilor) se vor lua de către beneficiar și antreprenorul general următoarele măsuri :

* Supravegherea lucrărilor în permanență de către personal specializat și de către dirigintele de șantier ;
* Se vor respecta condițiile impuse prin Avizul cu nr. 40/01. 02. 2018 emis de către Agenția Națională pentru Arii Naturale Protejate;
* Se vor respecta cu strictețe limitele și suprafețele destinate organizării de șantier;
* Este interzisă distrugerea sau defrișarea vegetației din vecinătatea proiectului;
* Este interzisă captura sau uciderea exemplarelor din fauna sălbatică care ar putea ajunge pe amplasamentul proiectului;
* Este interzisă spălarea autobetonierelor și descărcarea laptelui de ciment pe suprafața ariilor naturale protejate, în șantier sau pe drumurile publice;
* Se interzice schimbul de lubrifianți și reparațiile utilajelor și a mijloacelor de transport utilizate în procesul tehnologic în perimetrul proiectului;
* În cazul scurgerilor accidentale de produse petroliere se vor aplica imediat substanțe absorbante;
* Se va aplica un management corespunzător al gestiunii deșeurilor astfel încât acestea să nu fie depozitate necontrolat;
* Se va respecta amplasamentul proiectului. Nu vor fi ocupate alte terenuri decât cele menționate în documentație;
* Reducerea pe cât posibil a perioadei de execuție a lucrărilor;
* Pe parcursul execuției întregii lucrări, zona va fi asigurată pentru a nu afecta circulația pe drumurile publice sau imprejurimile. Toate materialele folosite vor fi livrate de către furnizori acreditati, transportul, manipularea și depozitarea lor, se va realiza fără a afecta mediul înconjurător;
* Toate lucrările se vor desfașura strict pe amlasament, fără a afecta vecinătățile;
* Pentru a reduce zgomotele sau vibrațiile care pot deranja speciile pentru care au fost desemnate ariile protejate ROSPA0040 Dunărea Veche – Barațul Măcin și ROSCI 0012 Brațul Măcin, se vor folosi echipamente și tehnologii noi, conforme cu standardele de zgomot acceptate;
* Materialele utilizate se vor descărca în spații adiacente drumurilor publice pentru perioade scurte de timp;
* Pe tot parcursul execuției se vor lua, prin grija antreprenorului general, toate măsurile legate de protejarea biodiversitatii, solului, subsolului, faunei și vegetației din jurul amplasamentului;
* Toate deșeurile rezultate, toate resturile și materialele nefolosite rămase, se vor colecta și se vor depozita separat, în zone bine delimitate și protejate, fiind preluate regulat de către un operator de salubritate autorizat .
* La finalul perioadei de execuție a lucrărilor se vor face lucrări de refacere a cadrului natural și a zonelor verzi degradate; se vor evacua utilajele și mijloacele de transport de pe amplasament, se va evacua pământul excavat (dacă este cazul) și deșeurilor menajere.

Se vor respecta prevederile legislaţiei de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr. 10/1982. 27.09. 2017, emis de Primaria Comunei Dăeni, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecția mediului, aprobată cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

Avizat: Elena MICU, Şef Serviciu CFM

Redactat: Cecilia IVANOV /